
Prome Minister Evelyn Wever-Croes: 
Agenda di Ehecucion como paso nobo den e cooperacion 
entre Hulanda y Aruba 


SPLICACION VIA UN REUNION CU LO 
WORDO HACI PUBLICO DI LANDSPAKKET Y 
E AGENDA DI EHECUCION: 


Diaranson 3 di februari pa 3or di atardi 


Negosacionnan entre Aruba y Hulanda ta continua pa loke 
ta trata e condicionnan pa Aruba bin na remarca pa haya 
prestamo pa cubri gastonan di Gobierno. Afia pasa, debi na e 
pandemia di Covid, Gobierno a perde 40% di entrada y no ta 
den posicion pa cubri e gastonan su so. Por lo tanto, Gobiero 
mester a busca ayudo, asina Prome Minister Evelyn Wever- 
Croes a informa. 


Unico ayudo cu Aruba a haya ta di Hulanda. E ayudo aki a 
bin mara na condicionnan. Gobierno di Aruba a negocia hopi 
luna pa asina suavisa e condicionnan cu Hulanda a impone. 
Esaki ta e motibo tambe cu Gobierno no a firma di biaha na 
momento cu Hulanda a presenta e condicionnan y a tuma tur 
tempo pa negocia y suavisa e condicionnan apesar cu entre 
otro sindicato di Polis y algun gremio comercial a pidi Gobierno 
pa firma di biaha. 


Dia 13 di november 2020, Gobierno di Aruba y Hulanda a yega 
na un acuerdo. E condicionnan pa loke ta trata e Landspakket 
ta conoci y a wordo publica. Desde 13 di november pa 1 
di februari a wordo negocia riba e 'timeline' di ehucion di e 
diferente condicionnan cu a conduci den un "Uitvoerings 
Agenda", un Agenda di Ehecucion cu a wordo firma dialuna. 


Siman pasa diabierna Prome Minister a elabora ampliamente 
riba e Agenda di Ehecucion den un cumbre cu sindicatonan di 
sector publico, sector semi-publico y sector priva y mediador 
di Gobierno y tambe den conferencia di prensa dialuna 1 di 
februari. 


Diamars 2 di februari Gobierno a ricibi e Agenda di Ehecucion 
y a manda esaki pa Parlamento y wordo publica pa henter 
Aruba por mira cua ta e condicionnan. 


Prome Minister a indica cu e pakete ta uno bastante elabora 
na unda cu constantemente un ekipo grandi ta traha riba dje. 
E enfasis riba tur e areanan ta pa den e siguiente lunanan 
investiga y haci estudio y doorlichting. Ta trata temanan di 
finansas, economia, impuesto, gastonan di sector publico, 
especialmente salario di trahadonan publico, reformanan di 
economia, labor, cuido di salud, ensefiansa y husticia. Por 
conclui cu e ensfasis ta pa investiga con e ta na Aruba y 
compara cu Corsou y Sint Martin y a base di e conclucionnan 
lo haci cambionan unda cu ta necesario. 


E concentracion pa e dianan nos dilanti ta riba e estudionan cu 
ta wordo haci. Ainda no tin ningun decision riba mesa. Y den 
e cuadro aki, Prome Minister a indica na tur sindicato cu nan 
lo wordo involvi ora ta toca nan area prome cu desicionnan 
wordo tuma. 


Parlamento a pidi Gobierno pa splica tur loke ta trata e 
Landspakket y e Agenda di Ehecucion. Diaranson atardi pa 
Sor, e splicacion aki ta tuma luga via un reunion publico den 
Parlamento. Tur minister lo splica kico ta toca nan Ministerio 
den e Agenda di Ehecucion Gobierno ta invita pueblo di Aruba 
pa sigui e reunion aki pa sa kico e Landspakket y e Agenda di 
Ehecucion ta encera. 

Prome Minister Evelyn Wever-Croes: 
Minister-President den reunion cu Parlamento di Aruba 
tocante Landspakket 


CU E AGENDA DI EHECUCION AKI NOS TA 
BAY RECONSTRUI NOS PAIS 


Diamars atardi Prome Minister Evelyn Wever-Croes tawata 
den Parlamento pa duna informacion tocante e acuerdo firma 
cu Hulanda e siman aki. Prome Minister a elabora ampliamente 
riba e Agenda di ehecucion y na final el a laga un bunita 
mensahe pa pueblo di Aruba: Cu respet, madures y dedicacion 
nos lo logra surpasa e retonan aki y transforma nos pais 


Proceso di uitvoeringsagenda: 

E uitvoeringsagenda (agenda di ehecucion) ta e resultado di 
un proceso intensivo durante cua pais Aruba y Hulanda a yega 
na un acuerdo pa sosten di likides a base di e Landspakket 
firma 13 di november 2020. Despues di e periodo aki tanto 
Hulanda como Aruba a apunta un asina yama ‘Tijdelijke 
Werkorganisatie' (TWO) pa fungi como procesbewaker y pa 
percura cu e trabounan preliminario tuma luga den bon forma. 


Di banda di Aruba por indica cu a apunta asina yama 'trekker' 
cu ta profesional den sector publico cu expertisio specifico 
relaciona cu e tema di e Landspakket. Asina TWO-AUA, 
profesional local y e ministernan ta forma e ecosistema di 
maneho di e Landspakket pa Aruba. 


Por indica cu e intencion ta pa cada kwartaal crea un agenda 
di ehecucion cu ta sigui e agenda di ehecucion anterior den 
forma coherente y cronologico. Pa asina tin un acercamento 
integral 

E prome agenda di ehecucion aki tabata resultado di varios 
sesion intensivo cu varios experto y profesional di diferente 
sector durante e prome luna di e afia aki. 


Adicionalmente, por bisa, cu banda di e plan di ehecucion aki 
ya caba Pais Aruba a cumpli cu varios palabracion haci, hasta 
prome cu e dealine stipula. 


E agenda di ehecucion ta un documento dinamico cual e 
version aki, a keda oficialisa durante reunion cu secretario 
di estado sefior Knops, dialuna pasa. Tabata un proceso 
encamina conhuntamente, durante cua e ekipo di ambos pais 
a delibera estrechamente cu otro. 


E agenda di ehecucion ta rekeri esfuerso maximo di tur esnan 
involvi mirando cu hopi biaha Aruba no tin e capacidad extenso 
di personal ni recurso cu Hulanda tin. Varios biaha ta e mesun 
profesionalnan ta encarga cu diferente tarea importante. E 
punto aki nos ta, y lo keda enfatisa cerca Hulanda. 


MINISTERIO DI ASUNTONAN GENERAL: 
Pa locual ta e ministerionan cu ta cay bou di Prome Minister, 
e mandatario principal di nos pais a indica cu sigur tin trabou 


grandi pa haci. Asina, tin algun tarea clave stipula pa e.o. DRH 
relaciona cu condicion di trabou y transforma e sistema di HR 
di gobierno den uno adecuado pa futuro. Aki lo enfoca e.o. 
tanto riba prestacion y motivacion di empleado, condicion di 
trabou, como eficiencia den e sistema. Asina, ta baha gasto 
como tambe crea un aparato resiliente. Esencial den esaki 
tambe ta e tema di digitalisacion. Pa locual ta e aspecto aki, 
ya Pais Aruba a tuma paso grandi den forma di E-government. 
Esencial den e trayectonan menciona ta cu e agenda di 
ehecucion ta e prome paso pa trata e diferente temanan. 
Asina lo haci analisis y tene consulta necesario prome cu por 
yega na tuma decision balansa. Aruba semper lo keda enfatisa 
esaki. Si ta asina cu e palabracionnan haci ta serio y solamente 
cu madures, union y esfuerso nos por logra. 


Algun di e prome fechanan relevante pa cu trabounan cu 
tin cu tuma luga ta: 

- entrega plan di accion pa analisa sistema di HR di sector 
publico y asina bin cu mehoracion di esaki 5 di februari 2021 
(B8) 

- entrega plan di accion pa analisa condicion di trabou pa 
medio di experto externo sosteni door di experto interno den 
sector publico y semi publico 1 di maart 2021 (B5) 

- Crea un plan di accion 15 di maart 2021 pa un analisis 
di eficiencia organisatorio di aparato gubernamental (B4) 

- Analisa prestacion di personal actual di sector publico 1 
di mei 2021 (B6) 


MASTERPLAN REPOSICIONANDO RUMBO DI NOS PAIS 
E landspakket ta toca varios tema cu lo por conduci na un 
Aruba resiliente door di stimula cierto desaroyo y baha gasto. 
Sinembargo tin algun tema cardinal pa nos pais cu ta rekeri 
mas elaboracion. Esaki ta por ehempel; stimula un desaroyo 
economico nobo, medio ambiente y laga nos no lubida e 
realidad di cambio di clima. 


E temanan aki si ta wordo trata mas elaboradamente den e 
Master Plan Resposicionando e Rumbo di nos Pais, cu ta e 
plan na cua mas di 250 profesional di sector publico y priva 
a traha. Pa e motibo aki a haci esfuerso pa alinea e dos plan 
y trayectonan aki pa asina Aruba por percura pa yega na un 
miho resultado pa nos Isla. 


"Mi kier enfatisa cu e periodo nos dilanti no ta bay ta facil 
y sigur lo tin hopi reto, sinembargo cu respet, madures y 
dedicacion nos lo logra surpasa e retonan aki y transforma 
nos pais", Prome Minister a finalisa bisando den su disertacion 
den reunion den Parlamento. 

Prome Minister Evelyn Wever-Croes: 


BISHITA DI PROME MINISTER NA 
CACIOUE ATERIMA 


Proyecto Piloto ta duna resultado positivo den innovacion y 
ensefiansa 


Diamars 2 di februari Prome Minister Evelyn Wever-Croes 
compafia pa Parlamentario Edgard Vrolijk a bishita Scol 
Preparatorio Aterima pa mira e avancenan den innovacion, y 
pa haya un bista con e muchanan ta hayando les na un manera 
mas interacivo. 


A traves di Futura, y den colaboracion cu SKOA y otro 
stakeholdersnan den ensefiansa, den 2019 a disefia un 
Proyecto Piloto den educacion unda cu a inverti den entre otro 
eBoards pa klaslokaalnan na Cacigue Macuarima Basisschool 
y tambe Scol Preparatorio Aterima. E resultadonan te cu 
awo ta sumamente positivo y door di e exito actualmente ta 
invertiendo den un di dos Proyecto Piloto pa sigui evalua e 
resultadonan, innova, y haci e experencia di e muchanan na 
scol uno mas interactivo. 


Den su recorido na e scol, Premier Wever - Croes por a mira e 
borchinan C-touch den e klasnan y tambe con e maestronan ta 
duna les a traves di e borchi. Y a keda sumamente impresiona 
y emociona pa mira muchanan ta haya les den e forma aki. 
Nan tin hopi mas atencion, nan ta hopi mas envolvi cu e lesnan 
y e maestronan tambe cu a haci tur di nan parti pa nan por 
domina con pa traha cu e borchi y saca lo miho di dje pa e 
alumnonan. 


Maritza Carion - Cabesante Scol Preparatorio Cacigue Aterima 
a expresa di ta hopi contento cu e proyecto di FUTURA, cual ta 
un paso grandi pa innovacion di e scol. E muchanan awor por 
traha for di e pantayanan cu ta touchscreen, y e maestronan ta 
desaroya diferente les y actividad den klas unda cu muchanan 
por haci les cu e C-touch. Den futuro lo desea pa tin tablets cu 
por conecta na e see-touch pa e mucha por haci uzo di dje den 
e forma aki tambe. 








Sra. Carrion a informa Prome Minister di un aspecto sumamente 
positivo di e proyecto cual ta, cu muchanan chikito ya caba ta 
prepara pa e avansenan digital. Pero tambe e gastonan cu tin 
ora di traha poster, print, lamina y uza 'kopieermachine', tur ta 
baha door di haci uzo di digitalisacion. Pues un inversion cu ta 
wak e beneficio riba diferente aspecto. 


Por ultimo, Premier Wever - Croes a bisa: ‘Ta spera cu a traves 
di e desaroyo aki ta creando un fundeshi pa nos muchanan a 
traves di innovacion, pa nan por yega mas leu den ensefiansa. 
Mi ta hopi agradecido na tur esnan cu a haci e proyecto posibel 
y un palabra di aprecio y danki na e maestronan y cabesante 
di Cacique Aterima pa e bunita trabou cu nan ta haci'. 

Minister Xiomara Maduro ta informa: 


E AGENDA DI EHECUCION DIE 
"'LANDSPAKKET" PA REFORMA FINANCIERO 
Y ECONOMICO PA E PROMER KWARTAAL DI 


2021 TA 


CONOCI 


Trabounan ta cuminsa pa reforma den maneho financiero, 
impuesto, sector financiero y reforma economico 


Pa ricibi e yudansa financiero for di Hulanda, Aruba mester 
cumpli cu algun condicion cu ta poni den e landspakket cu a 
keda acorda cu Hulanda dia 13 di november 2020. Dia 1 di 
februari 2021 e agenda di e trabounan necesario pa por cumpli 
cu e condicionnan pa e promer kwartaal di 2021 a bira conoci. 
E agenda ta contene informacion riba e temanan di maneho 
financiero, costo y efectividad di sector publico, impuesto, 
sector financiero, reforma economico, cuido, ensefiansa y 
reinfuerso di estado di derecho. E agenda di ehecucion di e 
temanan cu ta trata finansa y economia den e promer kwartaal 
ta lo siguiente. 


MANEHO FINANCIERO 

Lo investiga con pa reinforsa e control financiero na nos Pais 
door di Colegionan Halto di Estado manera Controlaria General 
y Conseho di Estado, y tambe di Auditoria General. Esaki lo 
mester ta cla pa 1 di maart 2021. Lo scrutina e maneho di 
subsidio pa saca afor locual no ta bayendo bon. Esaki tin un 
deadline di 15 di april 2021. Lo bin cu sugerencia con pa haci 
e compra di servicio y producto door di Gobierno mas eficiente 
y eficas. E rapport aki lo mester ta cla dia 15 di april 2021. 


IMPUESTO 

Riba e tereno fiscal lo bay traha un plan pa investiga cua 
sistema di impuesto indirecto lo surti Aruba, si ta un btw of 
abb. E plan aki lo mester ta cla 1 di maart 2021. DIMP lo mester 
haya informacion di e sector bancario y lo mester traha un plan 
con e banconan, notarionan, svb y fondo di pensioen por logra 
haya informacion bancario tambe. E plan aki mester ta cla 16 


di maart 2021. 

Lo traha un plan tambe con pa haci DIMP su trabou mas 
optimal pa asina por facilita e cobransa di impuesto. Lo sera 
un Acuerdo di Impuesto entre Hulanda, Corsou y Sint Maarten 
pa asina evita evasion di impuesto den Reino. Esaki lo mester 
ta cla pa 1 di maart 2021 pa asina keda trata 1 di juli 2021 den 
Conseho di Minister di Reino. 


SECTOR FINANCIERO 

Un 'guick scan' lo wordo haci di e sector financiero y e control 
riba e sector aki door di IMF su Article IV mission y a base di e 
resultado lo sigui un plan cu pasonan pa posibel mehoracion. 
E rapport lo mester ta cla na april of mei 2021. E investigacion 
pa dollarisacion no lo wordo haci awor, pero te despues di afia 
2022. Lo traha tambe riba un agenda di e leynan cu mester 
wordo introduci of adapta. Lo cuminsa cu e depositoregeling 
y e leynan pa combati labamento di placa y financiamento di 
terorismo debi cu e afia aki Aruba ta wordo evalua pa CFATF. 
Un agenda detaya mester ta cla 1 di maart 2021. Pa e otro 
leynan mester bin un agenda promer cu 1 di juli 2021. 


Landspakket 
Aruba 

E enfoke di e reforma economico ta dirigi na reduci ‘red tape." 
Lo repasa e sistema di permiso pa negoshi y e leynan concerni 
y a base di e resultado lo traha un rapport di investigacion 
pa e pasonan necesario pa baha costo pa haci negoshi y 
bureacracia. Esaki lo mester ta cla 15 di maart 2021. Bou di e 
reforma economico tambe lo trata otro topiconan cu ta afecta 
economia manera economia informal, analisis di e mercado 
laboral, trabou ilegal, sistema social pagabel y maneho di 
tereno. 








F TIGACION LO \ 
Pa awor aki hopi di e trabounan pa por cumpli cu e condicionnan 
pa haya fiansa di Hulanda lo ta investigacion cu mester wordo 
haci pa asina haya un bista completo di e situacion na Aruba. 
A base di e resultado di e investigacion lo adapta e agenda y 
lo indica ki decision specifico lo mester wordo tuma pa haci e 
trabounan necesario pa logra e reformanan desea. 


O DI IN 


si brit pri tale fa 


Landspakket 
Aruba 


Uitvoeringsagenda | febru 

Comano Dianas 


MINISTER DI ENSEÑANSA, CIENCIA Y DESAROYO SOSTENIBEL 


MINISTER ARMANDO LAMPE 

Un di e palabracionan den cuadro di ayudo financiero 
(Landspakket) entre Aruba y Hulanda ta pa haci un doorlichting 
di nos sistema di enseñansa. Ministerio di Educacion, Ciencia 
y Desaroyo Sostenibel a bay di acuerdo cu e palabracion aki y 
tambe ta dunando full cooperacion pa logra un resultado cu lo 
tin beneficio pa sigui desaroya, fortifica y mas cu claro tambe 
innova e sistema di educacion di Aruba. 


O PA 


INCLUI 





E importancia di educacion na un nivel adecua ta un meta 
comun di Aruba y Hulanda. Den e Landspakket ta indica cu tin 
indicacion cu tin varios faceta di enseñansa na Aruba cu no ta 
cana bon. Ta wordo menciona entre otro: nivel di maneho di 
scolnan cu no ta consistente, un falta di coxcion entre sector 
laboral y enseñansa, falta di metodonan di educacion moderno 
y tiki espacio den e presupuesto pa haci reformanan y/of 
innovacion posibel. 


Metanan a largo plaso di e doorlichting: 

1. pa realisa un nivel adecua (basiskwaliteit)di educacion na 
Aruba; 

2. pa realisa un conexion solido entre e sector priva/laboral y e 
sistema di educacion; 

3. pa percura cu lo por sigui enseñansa avansa den diferente 
sistema di educacion (entre otro na Hulanda) 





INSTRUN 


ENTO 

E instrumento cu lo wordo usa pa e doorlichting ta un 
investigacion riba nivel macro di nos sistema di enseñansa. A 
wordo palabra cu e investigacion lo concentra riba e sistema di 
maneho den enseñansa ‘governance’ y tambe riba calidad di e 
sistema. E investigacion lo mester start na maart 2021. 


CUA INSTANCI, 





NAN TA WORDO INVESTIGA? 


Como cu ta un investigacion riba nivel macro e ta inclui tur 

stakeholders cu ta parti di e sistema di enseñansa. Den e 
prome fase di investigacion lo concentra primeramente riba 
investigacionan existente y di cua e resultadonan a wordo 
valida pa expertonan na Aruba. Aki ta referi na investigacionan 
di entre otro e temanan manera: proceso di subsidio, contenido 
di maneho, control y supervision, idioma den enseñansa, 
resultado di studiantenan na Aruba y den exterior, y tambe 
calidad di enseñansa en general. 


k HACI E INVESTIGACION? 

E team cu lo ta encarga cu investigacion lo ta, segun 
palabracionnan, un team cu tin persona di Aruba y otro paisnan 
den Reino como miembro. 


KICO TA SPERA DI E RESULTADONAN? 


E resultadonan mester duna bista riba e direccion cu nos 
ensefiansa mester bay den e proximo decadanan teniendo 
cuenta cu loke ta sostenibel y financiabel dor di Pais Aruba. 
E impacto di e sistema di Esefiansa riba nos sociedad no 
por wordo mira di biaha, pesey ta papia di inversion den 
ensefiansa. Pa e motibo aki mes no por prepara hobenan pa 
loke nos conoce awor como sociedad pero pa loke e sociedad 
lo bira den futuro. 


m 

Continuacion E IMPORTANCIA DI EDUCACION NA UN NIVEL ADECUA.... 








Thema G: Onderwijs 


Doel + het realiseren van een basiskwaliteit van onderwijs 
+ realiseren van een goede aansluiting tussen onderwijs en arbeidsmarkt 
+ het realiseren van goede doorstroom tussen stelsels van onderwijs (al dan niet in Europees Nederland), 


a || Eenexpergroeput de ser landen roep onderwegens GL vieren doen ba van Nn 
ude nei landen voert een doof ing ui vanhet geheie assed pla van aanpak. 
onderwysbesiel, met inbegnp van ale pubes en paure 
tribe pate. nove de vete Hrib Romer 
lane rde 


= tte, lesmethoden en marlen. 


zaho tussen onderwys en ta; 
= bist tusen ko. a. vo en mb now al dan meti 
dena 


Miri wonder goal de odnos van de vier 
landen beulen. 


(Op bata van de inten van de doorching worden 
maatregelen oe en geimplementeerd 














+ LOKE BO MESTER ŠA, 
REALIDAD 


Ami ta jong y saludabel, Bo no sa con bo curpa lo 

mi no mester vacuna! reacciona na Covid-19. Algun 
hende ta desaroya sintomanan 
leve, pero, tambe tin hende di 


tur edad y condicion cu a muri 
di Covid. P'esey ta miho pa 
proteha bo mes. Mas persona 
wordo vacuna, lo tin menos 
caso di hende grave na 
hospital y menos riesgo di 
plamamento di Covid-19 den 
nos comunidad. Bo hubentud 
y salud ta yuda bo, pero nota 
un garantia absoluto, 


VACUNA 

Minister Dangui Oduber: 











Minister di Salubridad Publico Sr. Dangui Oduber a anuncia 


recientemente cu dia 22 di januari e proceso di destaho publico 
ta cuminsa pa otorgacion di permisonan na negoshinan (local 
y internacional). Esaki ta pa tur negoshinan cu ta interesa 


pa cultiva y/of procesa cannabis cu e proposito final pa yega 





O DI DESTA 


pi 


A 


UBLICO P/ 





ION Y PROCESAMENTO D 
OSITO MEDICINAL TA 
BRUARI 2021 


na un producto medicinal. Esaki ta bay ta un proceso serio 
y transpararente cu ta cumpli cu tratadonan internacional y 
teglanan di bon gobernacion, asina e mandatario a duna di 


conoce. 


E mandatario a menciona cu na momento cu cannabis 
medicinal a bira parti di e acuerdo di gobernacion na afia 2017. 
Mesora a cuminsa explora e posibilidanan pa legalisa e uzo di 
cannabis medicinal y tambe e parti di cultiva y procesa. Prome 
Cu a yega na e parti di otorga permiso pa haci pa cultivacion 
di cannabis Gobierno a haci un estudio di kiko e industria aki 
lo por nifica pa e economia di Aruba. Kiko e industria aki lo por 
crea na cuponan di trabou y tambe entradanan pa Gobierno. E 
industria di cannabis ta algo nobo ainda na mundo, un estudio 
na afia 2018 a mustra cu na afia 2018 e idustria di cannabis 
medicinal a produci 12.5 biyon dollar mundialmente y pa afia 
2024 esaki lo bira 63 biyon dollar pa afia segun pronosticonan. 
E mandatario a expresa cu Aruba ta un di e poco paisnan na 
mundo y den caribe cu tin un vision progresivo pa cu cannabis 
medicinal. 


Finalmente minister Oduber ta informa cu e registracion pa 
participa na e destaho ta cana dia 16 februari 2021. E gruponan 
cu tin interes ainda tin 2 siman pa registra y participa den e 
proceso aki. 


JOIN EMOVECION 


RONELLA CROES 


CEO Aruba Tourism Authority 
Grupo Adulto 





penne” 

LAUNCI 


E siman aki, dia prome di Februari, a a officialmente lansa 
un website nobo di District297 (www.district297.com). 
District297 ta un plataforma crea y inspira door di Futura, 
pa Arubianonan rond di mundo por conecta cu otro y tambe 
explora oportunidadnan profesional cu Aruba tin pa ofrese. 


District297 a wordo lansa na 2018 cu e vision pa atrae y retene 
talento Arubiano y asina yuda combati e fenomeno di 'Brain 
Drain'. E meta ta pa engrandece e capacidad innovativo di 
Aruba. Awe na 2021, District297 a crece den un Plataforma 
valioso pa comparti y desaroya conocimento. Tin mas di 120 
hende, mayoria den exterior, cu a 'Pledge' pa yuda Aruba, y 
tambe district297 ta basta activo y ta conecta cu Arubianonan 
rond di mundo ariba medionan social, y tambe te cu awo tin mas 
cu 20 evento cu a wordo organisa hunto cu colaboradornan na 
diferente pais y tambe online via webinars. 


Tambe District297 a yuda hasi connecionnan entre Arubianonan 
den exterior y proyectonan di innovacion tuando luga na 
Aruba. Un ehempel ta e proyecto di 100 Innovations unda cu 
Arubianonan den exterior cu cierto experticio a yuda 'mentor' 
participantenan na Aruba. 


Prome minister di Aruba a expresa cu e ta hopi contento pa 
anuncia e lansamento di website interactivo nobo di District297 
cu ohala por crea un chispa, y sende e candela pa mas 
prosperidad economico cu Aruba tin mester. 


E Plataforma nobo aki ta un luga cu ta ofrece Arubianonan 
den exterior, e posibilidad pa por conecta cu otro Arubianonan, 

DISTRICT297 


Our NEW website 
is officially 

www.district297.com 

compianan y institutionan local. E connecion aki ta wordo hasi 
posibel na momento cu e personanan aki registra y traha nan 
‘profile’ cu nan CV. A base di nan CV nan por conecta cu otro 
usuarionan y miembronan ariba e Plataforma. 


Companianan y institutonan tambe por registra, y agrega 
vacatura y 'Job Openings' of oportunidadnan pa core 'stage' 
y asina e miembronan di e Plataforma por aplica pa e puesto 
y oportunidadnan aki. Companian tambe por conecta cu 
miembronan cu ta registra a base di nan CV y resumen 
profesional. 


Ademas di esaki, e Plataforma tin un "Forum" y "Ideas Board" 
unda tur hende ta invita pa intercambia ideanan y asina 
incentiva collaboracionan riba diferente area. 


Futura kier invita un y tur, pero especialmente nos Arubianonan 
den exterior, pa registra y bira miembro di e comunidad di 
District297. Sin lubida tambe companianan y institutonan local, 
pa conhuntamente hasi e proceso di busca trabou na Aruba 
mas fasil pa nos Arubianonan den exterior door di registra y 
agrega mesora boso vacatura y puestonan ariba e website. 


Subi ariba www.district297.com y registra awe mes. Pa mas 
informacion por manda un email na: info@District297.com of 
conecta cu e plataforma riba medionan social di District297. 


Ban hunto yuda combati e fenomeno di 'Brain Drain’ y trece mas 
conocimento na Aruba door di conecta hendenan, ideanan, 
opportunidadnan y trece nos talentonan bek na cas. 

Departamento di Salud Publico: 


UPDATE 3 DI FEBRUARY 2021 


Segun resumen di awe 33 persona a recupera, a registra un total di 55 caso nobo di Covid-19, di cual 3 ta no 
residente. Cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 589 test. ‘Postivity rate’ entre nos residentenan ta 13%. 


Activo tin awe 341 caso, cantidad di fayecido relaciona cu Covid-19 ta aumenta na 61, di cual 60 ta residente y 1 ta un 
no-residente. Forsa na famia di e fayecidonan. 


Hospital ta informa cu tin un total di 20 persona interna di cual 9 ta den Cuido Intensivo y 11 riba unidad general di 
covid. Edad promedio di esnan ingresa pa extra cuido ta 64 afia. 





We ARUBA COVID-19 






3/2/2021 TOTAL RESIDENTE NO-RESIDENTE 


Casonan Nobo 





55 52 3 
Activo 341 321 20 
Recupera 6681 6411 270 


Positivo 7083 6792 291 


80185 : z 


Getest 87354 5 ši 


Morto 61 60 1 

